



**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUINEAMȚ** |

**DE STAT**

**Decizia etapei de încadrare-proiect**

Ca urmare a solicitării de emitere a acordului de mediu adresate **STEF EDIL CDP SRL reprezentată prin Stamatache Flavian,** cu sediul în **județul Neamț, comuna Dumbrava Roșie, sat Dumbrava Roșie, strada Amplasament Industrial Săvinești**, înregistrată la APM Neamț cu nr. **1600** din **16.02.2022**, în baza Legii nr. 292 din 3 decembrie 2018 privind evaluarea impactului anumitor proiecte publice şi private asupra mediului şi a <LLNK 12007 57182 3?1 0 46>Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin <LLNK 12011 49 10 201 0 17>Legea nr. 49/2011, cu modificările şi completările ulterioare,

APM Neamț decide,

ca urmare a consultărilor desfăşurate în cadrul şedinţei Comisiei de analiză tehnică din data de **17.03.2022**, pentru proiectul **,,Construire imobil de locuințe colective D+P+5E+Terasă parțial circulabilă, amenajare alei carosabile și pietonale, parcări în incintă, loc de joacă, organizarea execuției lucrărilor,,** propus a fi amplasat în **județul Neamț, municipiul Piatra Neamț, strada Petru Movilă, nr. 25A.**

- **continuarea procedurii privind emiterea aprobării de dezvoltare, proiectul nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadrează în prevederile Legii nr. 292 din 3 decembrie 2018privind evaluarea impactului anumitor proiecte publice şi private asupra mediului, **anexa nr. 2, la pct. 10. Proiecte de infrastructură: b) proiecte de dezvoltare urbană, inclusiv construcţia centrelor comerciale şi a parcărilor auto publice;**

-cererea de solicitate a acordului de mediu a fost făcută cunoscută publicului interesat prin publicare în ziarul "Realitatea" din 24.02.2022, afișare la sediul Primăriei Piatra Neamț- data 24.02.2022, postare pe site-ul APM Neamț- data 23.02.2022;

-Decizia luată în cadrul ședinței Comisiei de analiză tehnică- 17.03.2022, privind etapa de încadrare, a fost adusă la cunoștința publicului prin postare pe site-ul APM Neamț la data de 18.03.2022, și prin grija titularului de proiect anunțul privind decizia a luată a fost publicată în ziarul Realitatea 18.03.2022, și afișat la sediul Primăriei Piatra Neamț în data de 18.03.2022.

-nu s-au înregistrat cereri de studiere a documentației depuse la APM Neamț și nici nu s-au înregistrat comentarii/obiecțiuni/contestații pe parcursul derulării procedurii, legat de implementarea proiectului.

**1. Caracteristicile proiectului:**

**a) dimensiuneaşi concepţia întregului proiect:**

În conformitate cu Memoriul depus la documentație:

Imobilul propus va avea un regim de înălțime D+P+5E+Terasă parțial circulabilă și va avea destinația de locuire. Se vor costrui un total de 45 unități locative = 20 apartamente de două camere + 25 apartamente de trei camere dispuse la parter, etaj 1, etaj 2, etaj 3, etaj 4, etaj 5. Pe terasa parțial circulabilă se vor dispune amenajări de pardoseli, spații verzi și pergole descoperite.

La demisol se vor dispune 27 locuri de parcare, spații tehnice, 2 spații pentru biciclete, încăpere pentru tomberoane.

La parter se vor dispune 8 apartamente de două și trei camere.

La etajele 1 - 4 se vor dispune câte opt apartamente de două și trei camere.

La etaj 5 se vor dispune 5 apartamente de trei camere.

La terasa tip acoperiș, parțial circulabilă, se vor dispune terase amenajate cu pergole și spații verzi.

Se vor asigura locatarilor acces pe fațada de est, la casa scării, lift, apartamente, demisol.

Pentru accesul autoturismelor locatarilor în demisol s-a prevazut rampă de coborâre cu lățimea de 6m, cu două benzi de circulație urcare/coborare, inchis cu ușă secțională.

Adiacent căii de acces se vor asigura pe latura de sud și 13 locuri de parcare supraterane pentru locatari.

Construcțiile învecinate au regim de înălțime parter, parter+etaj, demisol + parter + 3etaje + masardă.

Se vor utiliza surse de energie regenerabila pentru iluminatul exterior prin dispunerea pe aleea de acces, loc de joacă a unor corpuri de iluminat cu baterii fotovoltaice.

|  |  |
| --- | --- |
| INDICATORI URBANISTICI | VALOARE PROIECTATA |
| Regim de înălțime maxim, nr. de niveluri | D+P+5E+Terasa parțial circulabilă |
| Inaltime maxima de la CTE | 21,00 |
| Suprafață teren | 2272,00 |
| Suprafața construită parter | 717,17 |
| Suprafața construită luată în calcul pentru POT | 717,17 |
| Suprafața desfășurată totală | 5243,90 |
| Suprafața desfasurata ce intra în calcul CUT | 4933,40 |
| Suprafața utila totală | 4152,22 mp |
| POT | 31,56% |
| CUT | 2,23 |

**Suprafețe și funcțiuni situate în demisol:**

- S parcări și circulații = 614,00 mp

- Su locuri parcare demisol = 380,75mp

- casa scării = 16,00 mp

- spațiu tampon casa scării = 5,60mp

- spațiu tomberoane = 13,84mp

- spațiu biciclete = 12,69 mp (biciclete se vor dispune pe suporți și în spațiul de parcare)

- spațiu biciclete = 6,43 mp

- spațiu tampon pentru încaperi biciclete și tomberoane = 3,75 mp

- stație pompe incendiu = 17,18 mp

- spațiu tampon spații tehnice = 4,02 mp

- rampa exterioară descoperită acces în demisol = 112,20mp

**Suprafețe și functiuni situate pe terasa învelitoarea Stotală terasă = 680,50mp**

din care:

S terasă circulabila =187,50mp(aferente apartamente etaj 5)+72,00mp(terasa comuna alti locatari)+3,50mp(lift)

S spații verzi = 222,00mp

S terasă necirculabila = 90,60 mp

Suprafețe pentru drenaj perimetrale, alternate cu plante decorative = 317,80 mp

Suprafețe în plan parapeti și aticuri = 50,10 mp

Terasa comună =72mp-40 apartamenente = 1,80 mp (se adauga la cota indiviza)

**Spațiile verzi**

În incintă se vor amenaja spații verzi acoperite cu iarbă, plante decorative și flori.

În incinta se vor asigurara necesarului de spatii verzi; în conformitate cu RLU la PUG pe teritoriul Municipiului Piatra Neamt s-au calculat atât spații verzi dispuse la nivelul solului, cît și spații verzi situate la nivelul terasei circulabile: 2,00mp/ locuitor pentru locuințe.

În cele 45 unitati locative vor locui cate 2-3 persoane, rezultand 225,00mp necesar de spatii verzi.

Asigurarea utilităților:

Rețeaua de alimentare cu apă există în incintă și e racordată la rețelele de alimentarea cu apă a zonei municipiului situată în str. Petru Movilă.

Rețeaua de canalizare menajeră există în incintă și este racordată la rețelele de canalizare ale zonei municipiului situata în str. Arcului.

Rețeaua de canalizare pluvială exista în incintă, este racordată la rețeaua pluvială a zonei municipiului, situata în str. Petru Movilă.

În cadrul proiectului este propusă retea de alimentare cu apa a hidrantului exterior, conectat la cei doi hidranti ineriori, situati în demisolul constructiei propuse.

Alimentarea cu energie electrică se va realiza prin branșamentul construcției propuse la rețeaua de energie electrică existentă în zonă.

Pentru obținerea energiei termice, se propune cate o centrală termică individuala cu combustibil gazos, dispusa în fiecare unitate locativa; se va executa bransament la retelele de gaze naturale existente în zona;

Se propune utilizarea energiei regenerante prin dispunerea pe spatiiile amenajate în incintă, pentru iluminat alei, trotuare, spațiu de joacă și fațade, de lămpi fotovoltaice.

**b) cumularea cu alte proiecte existente şi/sau aprobate:** nu este cazul;

**c) utilizarea resurselor naturale, în special a solului, a terenurilor, a apei şi a biodiversităţii:**

Conform CU nr. 943/15.10.2021 eliberat de Primăria Piatra Neamț:

-terenul cu suprafata de 2272mp este situat în intravilanul municipiului Piatra Neamț, încadrat conform PUG în UTR 3-funcțiune mixtă, subzona L2a.

Zona fost studiată la nivel de PUZ nr. 575 aprobat prin HCL nr. 252/30.09.2021, prin care s-a schimbat subzona funcțională în subzonă M1a- subzonă mixtă cu clădiri având regim de construire continuu sau discontinuu cu clădiri înalte și înălțimi maxime DE D+P+5E + Terasă parțial circulabilă și D+P+4E+M..

Se vor utiliza în principal următoarele:

-lemn;

-materiale de construcţii (nisip, agregate naturale-sortate/nesortate, după caz);

-apa va fi folosită la diferite operațiuni (curătarea suprafețelor, udarea suprafețelor s.a.).

**d) cantitatea şi tipurile de deşeuri generate/gestionate:**

- *înperioada de realizare a lucrărilor de construcții și montaj:* - deșeuri din activitatea de construire -în principal deșeuri de ambalaje 15 xx xx, deșeuri din construcții -cod 17 xx xx și deșeuri municipale -cod 20 03 01.

-deşeurile rezultate în perioada lucrărilor de execuţie: stocare temporară selectivă în recipiente adecvate ce au special această destinație, fară a se depăși capacitatea de stocare; deșeurile vor fi predate către un operator autorizat să presteze servicii de salubrizare sau de preluare/ transport/ eliminare/ valorificare deşeuri reciclabile.

-în situația unor scurgeri accidentale de combustibili sau uleiuri de la utilajele utilizate în construcții sau de la mijloacele de transport se va interveni imediat cu material absorbant, ulterior se va curăța zona și deșeul astfel rezultat, deșeu cu conținut de substanțe periculoase, va fi stocat separat într-un recipient adecvat și va fi predat către un operator autorizat să gestioneze această categorie de deșeu.

În situația aparției altor deșeuri, neidentificate inițial, prin grija titularului, constructorul are obligația încadrării corecte, sub aspectul codului de deșeu, și gestionării corespunzătoare, până la predarea acestora unor egenți economici autorizați să execute activități de colectare/transport în vederea eliminării/valorificării deșeurilor și resturilor.

Deșeurile se vor colecta selectiv, conform prevederilor OUG nr. 92 din 19 august 2021 privind regimul deșeurilor și Deciziei Comisiei 2014/955/UE din 18 decembrie 2014. Vor fi predate, pe bază de contract, către operatori autorizați pentru colectare/transport/valorificare/eliminare deșeuri periculoase/nepericuloase.

**e) poluarea şi alte efecte negative:**

- în perioada executării lucrărilor vor fi generate emisii rezultate din surse mobile: poluanți specifici rezultaţi din arderea gazelor de eşapament provenite de la autovehiculele utilizate pentru transport materiale de construcții și deșeuri, pulberi -particule de praf antrenate de vânt pe perioada desfășurării operațiunilor de amenajare/pregătire a terenului;

- surse de poluare fonică în perioada realizării lucrărilor: vehiculele şi utilajele generatoare de zgomote implicate în realizarea proiectului de investiții;

- surse de emisii poluante după punerea în funcțiune a proiectului: traficul auto, alte surse specifice activităților de locuire și funcțiuni complementare se vor adăuga celor de aceeași natură, existente deja în zonă;

- surse de poluare fonică după punerea în funcțiune a proiectului: posibil intensificarea traficului auto;

În vederea limitării acestora și a reducerii impactului asupra mediului pe perioada de execuție a proiectului, vor fi respectate ,,**Condițiile de realizare a proiectuluiˮ,** impuse prin prezentul act administrativ;

**f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:**

-întrucât lucrările se desfășoară în zone publice, se va avea în vedere o organizare de șantier corespunzatoare și adecvată care să asigure evitarea oricăror posibile accidente (fără a se limita la acestea: îngrădirea și semnalizarea zonelor de lucru, nu se vor lăsă la sfârșitul zilei de lucru porțiuni de lucrări începute și neterminate care ar putea genera accidente, etc.); este obligatorie respectarea legislației în vigoare în domeniul protecției muncii;

**g) riscurile pentru sănătatea umană - de exemplu, din cauza contaminării apei sau a poluării atmosferice**: Sursele de poluare atmosferică asociate proiectului - arderea combustibililor pentru transporturi, și ulterior în gospodării, operațiunile executate efectiv în cadrul lucrărilor de construire,pot constitui factori de poluare a atmosferei, respectiv un potențial risc pentru sănătatea umană; În vederea diminuării la maxim a acestui risc pe perioada de execuție a proiectului, vor fi respectate ,,Condițiile de realizare a proiectuluiˮ, impuse prin prezentul act administrativ;

În conformitate cu Certificatul de urbanism nr. 943/15.10.2021, titularul are obligația obținerii Avizului eliberat de către DSP Neamț.

**2. Amplasarea proiectului**

**a) utilizarea actuală şi aprobată a terenurilor:** conform celor prezentate în Certificatul de urbanism nr. 943/15.10.2022.

**b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:** nu se aplică proiectului;

**c) capacitatea de absorbţie a mediului natural, acordându-se o atenţie specială următoarelor zone:**

1. zone umede, zone riverane, guri ale râurilor: nu se aplică proiectului;

2. zone costiere şi mediul marin: nu se aplică proiectului;

3. zonele montane şi forestiere: nu se aplică proiectului;

4. arii naturale protejate de interes naţional, comunitar, internaţional: nu se aplică proiectului;

5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu se aplică proiectului;

6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu se aplică proiectului;

7. zonele cu o densitate mare a populaţiei: nu este cazul;

8. peisaje şi situri importante din punct de vedere istoric, cultural sau arheologic: nu este cazul;

**3. Tipurile şi caracteristicile impactului potenţial**

**a) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată:** nici pe perioada executării lucrărilor propuse prin proiectul de investiţii și nici pe perioada de exploatare a acestuia nu a fost identificat un posibil impact semnificativ asupra mediului; în codițiile respectării condițiilor impuse prin avizele eliberate și a legislației în vigoare, nu există riscul extinderii impactului în afara zonei de amplasare a lucrărilor propuse.

**b) natura impactului:** zgomot și eventuale pulberi rezultate în urma operațiunilor executate în cadrul lucrărilor de construire;

**c) natura transfrontalieră a impactului:** nu se aplică proiectului;

**d) intensitatea şi complexitatea impactului:** impact redus pe perioada efectuării unor anumite lucrări generatoare de zgomot și/sau pulberi, limitat în mare parte la zona în care se vor realiza lucrările propuse;

**e) probabilitatea impactului:**prin respectarea condițiilor impuse prin avizele obținute și prin respectarea legislației în domeniul protecției mediului în vigoare, se reduce la minim probabilitatea apariției unui impact negativ asupra mediului.

**f) debutul, durata, frecvenţa şi reversibilitatea preconizate ale impactului:** impactul se va declanșa odata cu începerea lucrărilor de construire iar intensitatea sa va fi variabilă în funcție de operațiunile executate:

-durata de execuție a obiectivului de investiție: 24 luni; În perioada de execuție, în cazul apariției unor eventuale poluări accidentale ce pot avea un potențial nivel scăzut, impactul negativ se va manifesta pe o perioada scurtă de timp, antreprenorul/constructorul având obligația de a interveni imediat pentru a înlătura sursa de poluare și preveni extinderea acesteia.

**g) cumularea impactului cu impactul altor proiecte existente şi/sau aprobate:**nu este cazul.

**h) posibilitatea de reducere efectivă a impactului:** se vor respecta măsurile propuse prin proiect, condițiile stabilite prin prezenta decizie a etapei de încadrare, precum și condițiile stabilite prin avizele/acordurile solicitate prin Certificatul de urbanism.

**II. Motivele pe baza cărora s-a stabilit necesitatea neefectuării evaluării adecvate sunt următoarele:** proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:** proiectul propus nu intră sub incidenţa art. 48 și 54 din Legea Apelor nr.107/1996, cu modificările și completările ulterioare.

**Condițiile de realizare a proiectului:**

1. Obţinerea tuturor avizelor şi acordurilor înscrise în Certificatul de urbanism *.* 943/15.10.2021eliberat de Primăria Piatra Neamț, respectarea tuturor prevederilor şi cerinţelor specificate de acestea, precum și a legislației în domeniu.
2. Respectarea  documentaţiei tehnice depuse, a condiţiilor şi prevederilor proiectului de execuţie.
3. Titularul are obligația respectării Avizului favorabil nr. 21346/11.11.2021 eliberat de către CJ APA SERV SA, lucrările vor fi executate cu condiția de a se respecta precizările enumerate în avizul sus-mentionat, menite a proteja instalțiile aflate în exploatare, astfel ca pe tradeul rețelelor aparținând sistemului de alimentare cu apă și canalizare este interzisă amplasarea de construcții provizorii sau definitive.

d) Condiţii aferente lucrărilor de construire şi specifice organizării de şantier:

* Protecţia calităţii aerului: utilajele utilizate pentru lucrările de construcţii vor avea verificările periodice efectuate „la zi”; se interzice exploatarea sau punerea lor în exploatare dacă sunt evidente abateri de la funcţionarea normală, din punct de vedere al noxelor din gazele de eşapament;

-Este interzis focul deschis pe șantier, în aer liber.

-În cazul deşeurilor provenite din lucrări de construcţii prin a căror manipulare se degajă praf, operatorul economic care efectuează transportul trebuie să ia toate măsurile necesare pentru acoperire și umectare, astfel încât să fie evitată împrăștierea de pulberi în atmosferă.

-La toate activitățile generatoare de praf se umezesc suprafeţele de lucru, în special în perioadele cu temperaturi ridicate și umiditate redusă. Activitățile care generează mult praf vor fi sistate în perioadele cu vânt puternic.

- Se vor ridica bariere eficiente (bariere de protecţie cu plasă densă, care izolează particulele de praf generate) în jurul activităţilor generatoare de praf sau împrejurul şantierului, cu o înălțime corespunzătoare.

- Diminuarea la minimum posibil a înălțimii de descarcăre a materialelor care pot pulberi în atmosferă;

* Protecţia calităţii solului/apelor subterane şi Gospodărirea deşeurilor:

- În timpul lucrărilor se va asigura curăţenia în zona de şantier. Circulația maşinilor cu materiale şi cu deşeuri rezultate din activitatea şantierului se va face în condiţii de curăţenie a acestora pentru a nu afecta starea drumurilor publice. Autocamioanele ce vor transporta deşeuri din şantier vor avea platforma de transport acoperită cu o prelată de protecţie.

-Depozitarea materialelor de construcţie, se va face doar în cadrul organizării de şantier în condiţii adecvate de dotare şi care să împiedice afectarea factorilor de mediu. Se interzice depozitarea oricăror materiale sau deşeuri în afara organizării de şantier.

- Deşeurile rezultate în etapa de construire vor fi strânse în containere separate pentru fiecare categorie de deşeu, până la predarea şi preluarea lor de către un operator autorizat pentru activitatea gestionare a acestor categorii de deşeuri.

- Predarea deşeurilor rezultate pe parcursul lucrărilor de investiţii va fi făcută ritmic, asfel încât să se elimine situaţia depăşirii capacităţii de stocare.

- Este obligatorie curăţarea sau spălarea eficientă a tuturor vehiculelor înainte de plecarea din şantier.

- Toate încărcăturile ce sunt transportate din sau în şantier trebuie să fie acoperite prin utilizarea de prelate sau materiale ce acoperă încărcătura corespunzător, pe întreaga suprafață.

- Zonele ,,în lucru,, și organizarea de şantier vor fi împrejmuite, pentru a împiedica accesul neautorizat al persoanelor străine. Se vor monta panouri de avertizare cu privire la riscurile create în timpul lucrărilor de construire. În incinta astfel delimitată de restul terenului, se vor amenaja suprafeţele destinate depozitării materialelor de construire şi spaţii/recipente pentru stocarea temporară şi selectivă a deşeurilor rezultate.

- Menţinerea zonei de lucru în stare de curăţenie, în special pentru a evita antrenarea deşeurilor de către apele meteorice şi/sau curenţii de aer.

- Menţinerea tuturor mijloacelor auto, utilajelor şi echipamentelor, în perfectă stare de funcţiune; se va interveni imediat ce se observă scăpări accidentale de combustibil şi/sau uleiuri minerale, cu materiale absorbante corespunzătoare.

- Zona de lucru va fi dotată cu recipiente adecvate, în care se vor stoca temporar materialele absorbante impregnate cu eventualele substanțe periculoase; periodic şi înainte de a fi depăşită capacitatea de stocare, acestea vor fi predate agenţilor economici, cu care vor fi încheiate contracte de predare-preluare deşeuri periculoase.

- Mijloacele auto şi utilajele vor fi supuse intervenţiilor de specialitate doar la unităţile de service-auto şi atelierele de reparaţii autorizate și specializate în acest sens.

- În perioada de execuţie, în cadrul realizării săpăturilor, stratul vegetal va fi depozitat separat de restul pământului excavat, astfel încât după încheierea lucrărilor sa se poată da suprafeţelor de teren destinaţia iniţială.

- La finalizarea lucrărilor de execuţie a proiectului de investiţii, suprafaţa aferentă organizării de şantier va fi eliberată complet de toate deşeurile rezultate şi depozitate temporar; vor fi executate toate lucrările impuse pentru refacerea mediului deteriorat şi redarea suprafeţelor adiacente la funcţiunea iniţială.

-Se va respecta legislaţia în vigoare, privind paza şi stingerea incendiilor.

* Protecţia împotriva zgomotelor şi vibraţiilor:

- În perioada de execuţie a lucrărilor de construire se vor lua măsuri pentru atenuarea zgomotelor şi vibraţiilor produse de utilajele în lucru, urmărindu-se ca nivelul de zgomot atins să se încadreze în limitele prevăzute de normativele în vigoare;

-Nici un vehicul nu va avea motorul pornit în perioadele de staţionare.

-Este necesară impunerea unei limite de viteză corespunzătoare în zona şantierului.

-Este obligatorie respectarea ,,*orelor de liniște*,, stabilite de legislația în vigoare; Se vor respecta prevederile Ord. MS nr. 119/2014 privind aprobarea Normelor de igiena și sanatate publica privind mediul de viata al populației, cu modificările și completările ulterioare.

**Condiţii cu caracter general:**

- Titularul va informa în scris Agenţia pentru Protecţia Mediului Neamţ cu privire la data finalizării lucrărilor de execuţie a proiectului;

- Titularul vanotifica în scris Agenţia pentru Protecţia Mediului Neamţ ori de câte ori există o schimbare de fond a datelor care au stat la baza eliberării prezentului document.

Documentaţia prezentată nu a fost analizată din punct de vedere al rezistenţei şi stabilităţii lucrărilor, responsabilitatea revenind beneficiarului lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292 din 3 decembrie 2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292 din 3 decembrie 2018, privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.